PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

                         Bratislava 3. júna 2010

Číslo: 2010/PE/L/1/033	 						

	Protimonopolný úrad Slovenskej republiky, odbor legislatívno-právny a európskych záležitostí, príslušný na konanie podľa § 38 ods. 13 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov vo veci povinnosti podnikateľa Slovenský investičný holding, s. r.o., Osadná 11, 831 03 Bratislava, IČO: 00 011 088 zaplatiť penále takto 
	
rozhodol

podnikateľ Scholz AG so sídlom Bahnhofstrasse 1-20, 73457 Essingen, Spolková republika Nemecko, (ďalej len „účastník konania“), zastúpený JUDr. Margaretou Sovovou je povinný podľa § 38 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov za oneskorené zaplatenie pokuty uloženej mu rozhodnutím Protimonopolného úradu Slovenskej republiky, odboru koncentrácií, č. 2010/FH/3/1/021 zo dňa 07. 04. 2010 zaplatiť penále vo výške 30,60 EUR (slovom tridsať euro a šesťdesiat centov) za obdobie od 12. 5. 2010 do 18. 5. 2010, t.j. 6 dní omeškania na účet Protimonopolného úradu Slovenskej republiky, číslo 7000060793/8180 vedený v Štátnej pokladnici KS 1118 v lehote 15 dní od nadobudnutia právoplatnosti tohto rozhodnutia.   
 
Odôvodnenie:

	Rozhodnutím Protimonopolného úradu Slovenskej republiky, odboru koncentrácií, č. 2010/FH/3/1/021 zo dňa 07. 04. 2010 bola podnikateľovi Scholz AG so sídlom Bahnhofstrasse 1-20, 73457 Essingen, Spolková republika Nemecko uložená pokuta vo výške 5 100,- EUR, ktorú bol povinný úradu zaplatiť v lehote do 15 dní od nadobudnutia právoplatnosti rozhodnutia. Uvedené rozhodnutie nadobudlo právoplatnosť dňa 27. 4. 2010 a vykonateľnosť dňa 12. 5. 2010.

	Podnikateľ Scholz AG so sídlom Bahnhofstrasse 1-20, 73457 Essingen, Spolková republika Nemecko pokutu zaplatil oneskorene. Podľa výpisu zo Štátnej pokladnice Protimonopolný úrad Slovenskej republiky zistil, že predmetná suma bola na jeho účet pripísaná až dňa 18. 5. 2010.

	 Protimonopolný úrad Slovenskej republiky vypočítal penále na základe skutočností, že rozhodnutie sa stalo vykonateľným dňa 12. 5. 2010 a pokuta zaplatená povinným bola na účet pripísaná dňa 18. 5. 2010, t.j. bol v omeškaní 6 dní. Za každý deň omeškania odo dňa 12. 5. 2010 do 18. 5. 2010 je podnikateľ povinný zaplatiť penále vo výške 0,1% z dlžnej sumy za každý deň omeškania, t.j. 5,10 EUR, pričom za 6 dní omeškania penále predstavujú 30,60 EUR. 
	
Poučenie :
	Proti tomuto rozhodnutiu možno podať podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov rozklad na odbor legislatívno-právny a európskych záležitostí Protimonopolného úradu Slovenskej republiky v lehote do 15 dní odo dňa doručenia tohto rozhodnutia. Včas podaný rozklad má odkladný účinok.

Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

V zmysle § 71 ods. 1 zákona č. 71/1967 Zb. o správnom konaní v znení neskorších predpisov, ak účastník konania nesplní v určenej lehote dobrovoľne povinnosť uloženú mu rozhodnutím, ktoré je vykonateľné alebo zmierom schváleným správnym orgánom alebo ním zostaveným výkazom nedoplatkov, ich výkon sa uskutoční. 

      Mgr. Peter Demčák
				    riaditeľ odboru legislatívno-právneho 
					  a európskych záležitostí

Rozhodnutie sa doručí:
Scholz AG 
Bahnhofstrasse 1-20, 73457 Essingen
Spolková republika Nemecko

prostredníctvom

bnt – Sovova Chudáčková & Partners
JUDr. Margareta Sovova – konateľ
Cintorínska 7
811 08 Bratislava